პაპუა-ახალი გვინეა

პაპუა-ახალ გვინეა (, ტოკ პისინიშ ნინაშა — Papua Niugini, ჰირი მოტუშ ნინაშა — Papua Niu Gini), ედომუშამ ოფიციალურ ჯოხოდვალა რე პაპუა-ახალ გვინეაშ ზოხორინელ შტატეფი — სახენწჷფო ობჟათე-ბჟაეიოლი აზიას დო ოკიანეთის, ქიანა იდვალუაფუ ახალ გვინეაშ კოკიშ ბჟაეიოლ ნორთის, ბისმარკიშ არქიპელაგის, სოლომონიშ არქიპელაგიშ ოორუე ნორთის (ბუგენვილიშ, ბუკაშ კოკეფი), დ’ანტრკასტოშ კოკეფს დო შხვა. ბჟადალშე უხურგანს ინდონეზიაშ პროვინციეფ პაპუა დო ბჟადალ პაპუა. ქიანაშ თარ ნორთ იდვალუაფუ რჩქალ ოკიანეშ ობჟათე-ბჟადალშე. ნანანოღა — პორტ-მორსბი. ქიანა მოსოფელიშ ართ-ართ უკაბეტაშ კოკ სახენწჷფო რე, ფართობით —  462,840 კმ2.

პაპუა-ახალ გვინეა რე მოსოფელს ართ-ართ არძაშე ანდაკორობამ ქიანა, სოდე დოხოლაფირო 850 აბანობურ თურ ოხორანს, ნამუეფჷთ დიო ხოლო ჯვეშ ტრადიციეფიშ გემაჸვენჯეეფ რენა, ქიანაშ მახორობა აკმადგინანს 11,781,559 ადამიერსref></ref> (2021 წანშა ფასებათ), უმენტაშო პაპუასეფი დო მელანეზიარეფი. ქიანაშ მახორობაშ უმენტაშობა ოფუტეეფს ოხორანს, პაპუა-ახალ გვინეაშ ნოღეფს ოხორანს ედომუშამ მახორობაშ 18%. მახორობაშ კაბეტ ნორთ უძგალაშ უღვენობას ოხორანს. დინდარ რე ქიანაშ ფლორა დო ფაუნა.

ოფიციალურ ნინეფი — ინგლისური, ტოკ პისინი დო ჰირი მოტუ. მახორობაშ უკაბეტაშ ნორთ ქირსიან რე, დოსქილადირეფ გეჸუნა აბანობურ ტრადიციულ რწუმეფს. ადმინისტრაციულ-ტერიტორიულო დორთილი რე 20 პროვინციათ. მიშმურს ერეფიშ წორომაჸალობაშ აკოდგინალუაშა. სახენწჷფოშ მადუდე რე გოართოიანაფილ ომაფეშ მონარქ ჩარლზ III, ნამუთ ქიანას წჷმორინაფილ რე გენერალ-გუბერნატორით. კანონმადვალუ ორგანო რე ერუანულ პარლამენტი.

ქიანას წუმოძინელ რე ოფუტეშ მეურნობა, მახორობაშ უკაბეტაშ ნორთ თე სფეროს ხანდენს. 1975 წანას პაპუა-ახალ გვინეაქ მიპალჷ ზოხორინალა ავსტრალიაშე.

 რესურსეფი ინტერნეტოს 

მთავრობა
 Prime Minister of Papua New Guinea 

ზოგადი ინფორმაცია
 Papua New Guinea  at UCB Libraries GovPubs.




 სქოლიო 


კატეგორია:ოკიანეთიშ ქიანეფი
კატეგორია:გოეროშ მაკათური სახენწჷფოეფი
კატეგორია:ინგლისურნინამი ქიანეფი
კატეგორია:კონსტიტუციური მონარქიეფი
კატეგორია:პაპუა-ახალი გვინეაშ გეოგრაფია
კატეგორია:კოკი სახენწჷფოეფი